c)Nariadenie Rady (EHS) č. 1601/1991 z 10. júna 1991, ktorým sa stanovujú všeobecné pravidlá definície, opisu a ponuke aromatizovaných vín, aromatizovaných nápojov na báze vína a aromatizovaných kokteilov z aromatizovaných vínnych produktov uvedené v pododdiele C „Zemepisné označenia“ bolo 26. februára 2014 zrušené nariadením Európskeho parlamentu a Rady (EÚ) č. 251/2014 z 26. februára 2014 o vymedzení, opise, obchodnej úprave a označovaní aromatizovaných vínnych výrobkov a o zrušení nariadenia Rady (EHS) č. 1601/1991. Odkaz na nariadenie (EHS) č. 1601/1991 v dohode by sa preto mal považovať za odkaz na nariadenie (EÚ) č. 251/2014.

b)Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín uvedené v pododdiele C „Zemepisné označenia“ bolo 21. novembra 2012 zrušené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny. Odkaz na nariadenie (ES) č. 510/2006 v dohode by sa preto mal považovať za odkaz na nariadenie (EÚ) č. 1151/2012.

a)Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 uvedené v pododdiele C „Zemepisné označenia“ dohody bolo 17. apríla 2019 zrušené nariadením Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008. Odkaz na nariadenie (ES) č. 110/2008 v dohode by sa preto mal považovať za odkaz na nariadenie (EÚ) 2019/787.

(8)Pri uplatňovaní článku 10.25 ods. 3 písm. c) dohody zmluvné strany potvrdili nasledujúce skutočnosti týkajúce sa odkazov na právne predpisy v dohode:

(5)Podľa článku 10.25 ods. 3 dohody sa pracovná skupina môže rozhodnúť upraviť prílohy 10-A a 10-B s cieľom doplniť jednotlivé zemepisné označenia EÚ alebo Kórey alebo odstrániť jednotlivé zemepisné označenia, ktoré už nie sú chránené zmluvnou stranou pôvodu alebo už nespĺňajú podmienky na to, aby sa mohli považovať za zemepisné označenie v druhej zmluvnej strane. Takisto môže rozhodnúť, že odkazy na právne predpisy v dohode by sa mali chápať ako odkazy na uvedené právne predpisy v znení zmien a platné ku konkrétnemu dňu po nadobudnutí platnosti dohody.

(3)Na základe článku 10.24 ods. 1 sa zmluvným stranám umožňuje, aby do príloh 10-A a 10-B doplnili zemepisné označenia, ktoré majú byť chránené, v súlade s postupom stanoveným v článku 10.25.

(2)V článku 15.5 ods. 2 dohody sa stanovuje, že rozhodnutie Výboru pre obchod o zmene príloh, dodatkov, protokolov a poznámok k dohode môžu prijať zmluvné strany, a to v závislosti od ich príslušných právnych požiadaviek a postupov.

(1)Podľa článku 15.1 ods. 4 písm. c) dohody Výbor pre obchod môže zvážiť zmeny tejto dohody alebo zmeniť ustanovenia tejto dohody v prípadoch osobitne stanovených v tejto dohode.

so zreteľom na Dohodu o voľnom obchode medzi Kórejskou republikou (ďalej len „Kórea“) na jednej strane a Európskou úniou (ďalej len „EÚ“) a jej členskými štátmi na strane druhej (ďalej len „dohoda“ a „zmluvné strany“), a najmä na jej článok 10.24 ods. 1, článok 10.25 ods. 1 a 3, článok 15.1 ods. 4 písm. c) a článok 15.5 ods. 2,

d)Nariadenie Rady (ES) č. 1493/1999 zo 17. mája 1999 o spoločnej organizácii trhu s vínom uvedené v pododdiele C „Zemepisné označenia“ bolo 29. apríla 2008 zrušené nariadením Rady (ES) č. 479/2008 z 29. apríla 2008 o spoločnej organizácii trhu s vínom, ktorým sa menia a dopĺňajú nariadenia (ES) č. 1493/1999, (ES) č. 1782/2003, (ES) č. 1290/2005, (ES) č. 3/2008 a zrušujú nariadenia (EHS) č. 2392/86 a (ES) č. 1493/1999. Toto posledné nariadenie bolo zrušené nariadením Rady (ES) č. 491/2009 z 25. mája 2009, ktorým sa mení a dopĺňa nariadenie (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) a jeho ustanovenia boli začlenené do nariadenia (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky. Odkaz na nariadenie (ES) č. 1493/1999 v dohode by sa preto mal považovať za odkaz na nariadenie (ES) č. 491/2009.

e)Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) uvedené v pododdiele C „Zemepisné označenia“ bolo 17. decembra 2013 zrušené nariadením Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007. Odkaz na nariadenie (ES) č. 1234/2007 v dohode by sa preto mal považovať za odkaz na nariadenie (EÚ) č. 1308/2013.

f)Kórejský Zákon o kontrole kvality poľnohospodárskych výrobkov (zákon č. 9759 z 9. júna 2009) uvedený v pododdiele C „Zemepisné označenia“ bol zmenený. Dňa 21. decembra 2021 sa začal uplatňovať Zákon o kontrole kvality poľnohospodárskych výrobkov a produktov rybolovu (zákon č. 18599 z 21. decembra 2021). Odkaz na Zákon o kontrole kvality poľnohospodárskych výrobkov (zákon č. 9759 z 9. júna 2009) v dohode by sa preto mal považovať za odkaz na Zákon o kontrole kvality poľnohospodárskych výrobkov a produktov rybolovu (zákon č. 18599 z 21. decembra 2021).

g)Kórejský Zákon o dani z alkoholických nápojov (zákon č. 8852 z 29. februára 2008) uvedený v pododdiele C „Zemepisné označenia“ bol zmenený. Dňa 1. januára 2021 boli do Zákona o licenciách na výrobu alkoholických nápojov (neoficiálny preklad/zákon č. 17761 z 29. decembra 2020) začlenené osobitné ustanovenia, ktoré sa týkajú administratívnych postupov súvisiacich s výrobou a predajom alkoholu atď. stanovených v Zákone o dani z alkoholických nápojov, a uplatňujú sa. Od januára 2022 sa uplatňuje Zákon o dani z alkoholických nápojov (zákon č. 18593 z 21. decembra 2021), ako aj Zákon o licenciách na výrobu alkoholických nápojov (zákon č. 18723 zo 6. januára 2022). Odkaz na Zákon o dani z alkoholických nápojov (zákon č. 8852 z 29. februára 2008) v dohode by sa preto mal považovať za odkaz na Zákon o dani z alkoholických nápojov (zákon č. 18593 z 21. decembra 2021) a na Zákon o licenciách na výrobu alkoholických nápojov (zákon č. 18723 zo 6. januára 2022).

(9)Zmluvné strany sa dohodli, že do príloh 10-A a 10-B doplnia 44 zemepisných označení EÚ a 41 zemepisných označení Kórey prostredníctvom tohto postupu:

a)Na siedmom zasadnutí pracovnej skupiny, ktoré sa konalo 6. novembra 2019 v Soule, zmluvné strany rokovali o spôsoboch zmeny príloh 10-A a 10-B k dohode podľa článku 10.24 a článku 10.25 ods. 3 a dohodli sa, že v nasledujúcich mesiacoch budú pokračovať v rokovaniach s cieľom dosiahnuť dohodu, pokiaľ ide o doplnenie nových zemepisných označení na nasledujúcom zasadnutí pracovnej skupiny.

b)Na základe žiadosti zmluvných strán a podľa článku 10.18 ods. 3 a článku 10.18 ods. 4, ako aj článkov 10.24 a 10.25 dohody ukončila EÚ námietkové konanie a preskúmanie 41 zemepisných označení Kórey. Kórea ukončila námietkové konanie a preskúmanie 44 zemepisných označení EÚ.

(10)Zmluvné strany sa dohodli, že z príloh 10-A a 10-B odstránia tri zemepisné označenia EÚ a štyri zemepisné označenia Kórey prostredníctvom tohto postupu:

a)EÚ 25. októbra 2016 oznámila Kórei ukončenie ochrany španielskeho zemepisného označenia a požiadala o odstránenie názvu „Pacharán“ z prílohy 10-B k dohode v súlade s článkom 10.25 ods. 3 písm. b), keďže už nie je chránený v EÚ.

b)Po preskúmaní zemepisných označení EÚ chránených v dohode a vzhľadom na nariadenie Komisie (EÚ) 2019/674 z 29. apríla 2019, ktorým sa mení príloha III k nariadeniu Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín, požiadala EÚ v novembri 2020 o odstránenie názvu „Polska Wiśniówka/Polish Cherry“ z prílohy 10-B k dohode v súlade s článkom 10.25 ods. 3 písm. b), keďže už nie je chránený v EÚ.

c)Kórea v súlade s článkom 10.25 ods. 3 písm. b) oznámila a požiadala 15. marca 2021 o odstránenie zemepisných označení „Muan White Lotus Tea(무안백련차)“ (čaj z bieleho lotosu) a „Cheongyang Powdered Hot Pepper (청양고춧가루)“ (prášok z červenej papriky) zo zoznamu zemepisných označení Kórey v časti B prílohy 10-A k dohode, keďže tieto označenia už nie sú v Kórei chránené.

d)Po vystúpení Spojeného kráľovstva z Únie od 1. januára 2021 zmluvné strany počas (virtuálneho) technického zasadnutia, ktoré sa konalo 16. marca 2021, potvrdili, že zemepisné označenie „Scotch Whisky“ by sa malo odstrániť z názvov uvedených v prílohe 10-B k dohode.

e)Kórea v súlade s článkom 10.25 ods. 3 písm. b) oznámila a požiadala počas deviateho zasadnutia pracovnej skupiny, ktoré sa konalo 8. decembra 2021, o odstránenie zemepisných označení „Seosan Garlic (서산마늘)“ (cesnak) a „Yeoju Sweet Potato (여주고구마)“ (sladký zemiak) zo zoznamu zemepisných označení Kórey v časti B prílohy 10-A k dohode, keďže tieto označenia už nie sú v Kórei chránené.

(11)Zmluvné strany sa dohodli, že nahradia štyri zemepisné označenia EÚ uvedené v prílohe 10-A k dohode, v ktorých sa názov zmenil, zodpovedajúcimi aktualizovanými zemepisnými označeniami, a to týmto postupom:

a)EÚ 13. júla 2017 oznámila Kórei, že v prípade štyroch zemepisných označení chránených v dohode sa zmenil názov. EÚ navrhla aktualizovať príslušné názvy a prepisy v zozname zemepisných označení EÚ, ktoré sú v súčasnosti v Kórei chránené.

b)EÚ v tom istom oznámení požiadala, aby sa zemepisné označenie „Originali lietuviška degtinė/vodka lituanienne originale“, ktoré sa navrhuje na doplnenie do prílohy 10-B, zmenilo na „Originali lietuviška degtinė/Original Lithuanian vodka“ (prepis: 오리지널 리투아니아 보드카).

(12)Podľa článku 12 ods. 2 prílohy k rozhodnutiu Výboru pre obchod EÚ – Kórea č. 1 z 23. decembra 2011 o prijatí rokovacieho poriadku Výboru pre obchod môže Výbor pre obchod v období medzi svojimi zasadnutiami prijať rozhodnutia písomným postupom, ak s tým obe zmluvné strany súhlasia. Písomný postup pozostáva z výmeny poznámok medzi predsedami Výboru pre obchod,

PRIJALA TOTO ROZHODNUTIE: